
న్యూఢిల్లీ : నరేంద్ర మోదీ ప్రభుత్వం కన్ను బినామీ ఆస్తులపై పడింది. ఆదాయపు పన్ను శాఖ రూ.1,800 కోట్ల విలువైన నిధులున్న బ్యాంకు ఖాతాలను స్తంభింపజేసింది, 541 ఆస్తులను జప్తు చేసింది. నల్లధనంపై పోరాటానికే ప్రాధాన్యమని ప్రధాని మోదీ చెప్తున్న నేపథ్యంలో ఈ చర్యలకు ప్రాధాన్యం లభించింది.బినామీ ఆస్తుల నిరోధక చట్టాన్ని కఠినతరం చేసి, గత ఏడాది నుంచి అమలు చేస్తున్నారు. దీని ప్రకారం బినామీ ఆస్తులను జప్తు చేసే అధికారం ఆదాయపు పన్ను శాఖ అధికారులకు లభించింది. సముచితమైన మార్కెట్ విలువలో 25 శాతం వరకు జరిమానా విధించేందుకు, గరిష్ఠంగా ఏడేళ్ళ జైలు శిక్ష విధించేందుక ఈ చట్టం అవకాశం కల్పిస్తోంది.పెద్ద నోట్ల రద్దు జరిగిన వెంటనే ‘ఆపరేషన్ క్లీన్ మనీ’ని  ఆదాయపు పన్ను శాఖ ప్రారంభించింది. మొదటి దశలో 17.7 లక్షల కేసులను గుర్తించింది. దీని విలువ రూ.3.68 లక్షల కోట్లు. 23 లక్షల బ్యాంకు ఖాతాలను గుర్తించి, నోటీసులు జారీ చేసింది. ఈ ఖాతాదారుల్లో కేవలం 11.2 లక్షల మంది మాత్రమే స్పందించారు.ఈ నేపథ్యంలో ఆస్తుల ధరలు తగ్గుతాయని నిపుణులు చెప్తున్నారు. బినామీ ఆస్తులుగలవారు, తమ ఆస్తులను కారుచౌకగా అమ్ముకునే అవకాశం ఉండటం వల్ల ధరలు తగ్గవచ్చునని చెప్తున్నారు.

newdhilly : narendra modii prabhutvam kannu binami aastulapai padindi. aadaayapu pannu saakha roo.1,800 kotla viluvaina nidhulunna byaanku khaataalanu stambhimpajesindi, 541 aastulanu japtu chesindi. nalladhanampai poraataanike praadhaanyamani pradhaani modii cheptunna nepathyamlo ee charyalaku praadhaanyam labhinchindi.binami aastula nirodhaka chattaanni kathinataram chesi, gatha edaadi nunchi amalu chestunnaru. deeni prakaaram binami aastulanu japtu chese adhikaaram aadaayapu pannu saakha adhikaarulaku labhinchindi. samuchitamaina market viluvalo 25 saatam varaku jarimana vidhinchenduku, garishtamgaa edella jailu shiksha vidhinchenduka ee chattam avakaasam kalpistondi.pedda notla raddu jarigina ventane ‘aperation cleen manee’ni  aadaayapu pannu saakha praarambhinchindi. modati dasalo 17.7 lakshala kesulanu gurtinchindi. deeni viluva roo.3.68 lakshala kotlu. 23 lakshala byaanku khaataalanu gurtinchi, notisulu jaarii chesindi. ee khaataadaarullo kevalam 11.2 lakshala mandi matrame spandinchaaru.ee nepathyamlo aastula dharalu taggutaayani nipunulu cheptunnaaru. binami aastulugalavaaru, tama aastulanu kaaruchoukagaa ammukune avakaasam undatam valla dharalu taggavachunani cheptunnaaru.